paragraph_text: Grand Theft Auto: The Ballad of Gay Tony je druga epizodna ekspanzija odnosno DLC igre Grand Theft Auto IV. Za Xbox 360 izašla je 29. listopada 2009., a za PlayStation 3 je postala dostupna 13. travnja 2010. To je četvrto proširenje u GTA serijalu i četrnaesto izdanje serijala, kao i treća igra Grand Theft Auto IV ere i HD svijeta (posljednja igra GTA IV ere je Grand Theft Auto: Chinatown Wars). Radnja igre događa se paralelno s radnjom Grand Theft Auto IV, a protagonist je Luis Fernando Lopez, Dominikanac, član bande dilera droge i tjelohranitelj Anthonyja "Gay Tony" Princea, uglednog vlasnika dvaju najpopularnijih noćnih klubova u Liberty Cityju. Tony je psihički opterećen problemima s mafijom i drugim ljudima koji prijete njegovom poslu, te je depresivan i uzima droge, pa Luis Lopez obavlja sve poslove koji bi trebali spasiti njegovog šefa, upetljavši se u najtamnije podzemne poslove u Liberty Cityju, povezane s Rayem Bulgarinom, šefom ruske mafije i vlasnikom zloglasnih dijamanata iz GTA IV. Radnja se isprepliće s radnjom GTA IV i The Lost and Damned, pa se u igri pojavljuje mnoge misije u kojima su prikazani događaji iz tih igara, npr. neuspješni posao s dijamantima u muzeju Libertonian.